เรากับแฟนมีอะไรกันค่ะ เขาขอสอดใส่แบบไม่ใส่ถุง เราเลยให้เขาสอดใส่ดูค่ะ แต่แค่แปปเดียวไม่ถึง1นาที และก็เข้าไปแค่หัวและถอดออกค่ะ หลังจากนั้นก็ใส่ถุงยางมีอะไรปกติ แต่พอเราดูในแอป มันบอกว่าเป็นวันที่อยู่ในช่วงระยะไข่ตกค่ะ หลังจากนั้น2-3ชมเราก็กินยาคุมฉุกเฉินทันที เขาไม่ได้ช่วยตัวเองมา3วันค่ะ และตรงหัวเขามีน้ำหล่อลื่นออกมาแค่นิดหน่อยและหลังจากเรากินยาคุมก็มีอะไรแบบป้องกันมาตลอด3-4วันค่ะ แต่ตอนนี้มีอาการปวดท้องน้อยแบบตุ่ยๆค่ะ ไม่ได้ปวดมาก ซึ่งเกี่ยวกับยาคุมมั้ยคะ หรือเพราะมีอะไรกันบ่อยเกินไป และมีโอกาสจะท้องได้มั้ยคะ
สวัสดีค่ะ การมีเพศสัมพันธ์ ถ้าไม่ได้ใส่ถุงยางอนามัยป้องกันไว้ตลอดนั้น มีโอกาสที่จะทำให้เกิดการตั้งครรภ์น้อย แม้ว่าจะไม่ได้มีการหลั่งในในตอนสุดท้ายก็ตามในกรณีนี้จึงมีข้อบ่งชี้การใช้ยาคุมฉุกเฉินร่วมไปด้วย ยาคุมฉุกเฉินเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียนดังนั้นถ้ากินภายใน 72 ชั่วโมง ยามีประสิทธิภาพในการป้องกันการตั้งครรภ์ได้ดี ให้สังเกตรอบเดือนหลังจากนี้ และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป การมีท้องน้อยตุ่ยๆดังกล่าวมา ไม่น่าเกี่ยวกับผลข้างเคียงของยาคุมและไม่ได้บ่งบอกถึงการตั้งครรภ์